**Hooldustöötaja tase 3 ja tase 4 taotlemise protsess samm-sammult.**

|  |  |
| --- | --- |
| Hooldustöötaja [TASE 3](https://www.kutseregister.ee/ctrl/et/Standardid/vaata/10810658) ja [TASE 4](https://www.kutseregister.ee/ctrl/et/Standardid/vaata/10810675) kutsestandardid  Tee endale selgeks kumma taseme eeltingimustele vastad ja taotlema asud.  **Mõtle:**  Kas oled esmane kutse taotleja või taastõendaja?  Mida teha, kui mõni eeltingimus pole täidetud? Võimalus on tööoskused/õpitu üle kanda kasutades selleks VÕTA-t. Uuri, mis see tähendab ja konsulteeri kutseala koordinaatoriga. Vt avalduse vorm [SIIN](https://www.eswa.ee/kutse-andmine/hooldustootaja/#1480420766372-270be28e-e54ec25a-3274) | |
| **Tase 3 kutse taotlemise eeltingimused** | |
| [**Variant 1**](https://www.eswa.ee/kutse-andmine/hooldustootaja/#1480420766424-228de926-40e2c25a-3274)  vt loendist kutse andmise kord | **Töömaailma kutse.** Oled omandanud tööks vajalikud oskused taotlemisele vahetult eelnevalt **hooldustöötaja tööd/praktikat** tehes.  Oled läbinud kutsestandardile vastava **täienduskoolituse** mahus vähemalt 78 tundi (3 EKAP) viimase 10. aasta jooksul.  Koolitus sisaldab 16 tundi **esmaabikoolitust** või 6-tundi esmaabi täiendõpet [kehtiva korra](https://www.riigiteataja.ee/akt/23105) kohaselt |
| [**Variant 2**](https://www.eswa.ee/kutse-andmine/hooldustootaja/#1480420766424-228de926-40e2c25a-3274)  vt loendist kutse andmise kord | **Töömaailma kutse. Sa ei tööta hooldustöötajana**, vaid mingil muul erialal ja plaanid hooldustöötajana tööle asuda.  Oled läbinud kutsestandardile vastava täienduskoolituse mahus vähemalt 208 tundi (8 EKAP) viimase 10. aasta jooksul.  Koolitus on sisaldanud **praktikat**, 16 tundi **esmaabikoolitust** või on Sul 6-tundi esmaabi täiendõpet [**kehtiva korra**](https://www.riigiteataja.ee/akt/23105) kohaselt. |
| [**Variant 3**](https://www.eswa.ee/kutse-andmine/hooldustootaja/#1480420766424-228de926-40e2c25a-3274)  vt loendist kutse andmise kord | Sa oled läbinud kutseõppes **hooldustöötaja** **tase 3 tasemeõppe**.  Tööks vajalikud kompetentsid on hinnatud õppetöö käigus ja oled sooritanud positiivsele tulemusele **kutseeksami**. |
| **Tase 4 kutse taotlemise eeltingimused** | |
| [**Variant 1**](https://www.eswa.ee/kutse-andmine/hooldustootaja/#1480420766424-228de926-40e2c25a-3274)  Vt loendist kutse andmise kord | **Töömaailma kutse.** Oled omandanud tööks vajalikud oskused taotlemisele vahetult eelnevalt **hooldustöötaja tööd/praktikat** tehes.  Oled läbinud kutsestandardile vastava **täienduskoolituse** mahus vähemalt 130 tundi (5 EKAP) viimase 10. aasta jooksul.  Koolitus sisaldas 16 tundi **esmaabikoolitust** või 6-tundi esmaabi täiendõpet [kehtiva korra](https://www.riigiteataja.ee/akt/23105) kohaselt |
| [**Variant 2**](https://www.eswa.ee/kutse-andmine/hooldustootaja/#1480420766424-228de926-40e2c25a-3274)  Vt loendist kutse andmise kord | Sa oled läbinud kutseõppes **hooldustöötaja** **tase 4 tasemeõppe**.  Tööks vajalikud kompetentsid on hinnatud õppetöö käigus ja oled sooritanud positiivsele tulemusele **kutseeksami**. |
| **Kutse taotlemise protsess**  Ühtne nii tasemel 3 kui tasemel 4. | |
| 1. Kutsetaotlemiseks esitatavate dokumentide loetelu on rippmenüüs [SIIN](https://www.eswa.ee/kutse-andmine/hooldustootaja/#1480420766424-228de926-40e2c25a-3274) 2. Koosta dokumendid nõutud vormidel [SIIT](https://www.eswa.ee/kutse-andmine/hooldustootaja/#1480420766372-270be28e-e54ec25a-3274) 3. **Allkirjasta digitaalselt ja saada** [hooldustootaja@eswa.ee](mailto:hooldustootaja@eswa.ee) kodulehel väljakuulutatud vooru perioodil. Ära jäta saatmist viimasele minutile. 4. Kutseandmise koordinaator teeb **esmase läbivaatuse**. Vajadusel ole valmis täiendamiseks lühikese tähtaja jooksul. 5. Kandidaadi **hindamise** viib läbi hindamiskomisjon järgmiselt.   **Tase 3:**  **Variant I**: eneseanalüüs ja vestlus. ( eneseanalüüsi vorm [SIIN](https://www.eswa.ee/kutse-andmine/hooldustootaja/#1480420766372-270be28e-e54ec25a-3274))  **Variant II**: eneseanalüüs ja vestlus (eneseanalüüsi vorm [SIIN](https://www.eswa.ee/kutse-andmine/hooldustootaja/#1480420766372-270be28e-e54ec25a-3274))  **Variant III**: hindamine toimub kutsekoolis ([**hindamisstandard kutseõppe lõpetajale.**](https://www.eswa.ee/kutse-andmine/hooldustootaja/#1480420766424-228de926-40e2c25a-3274) )   1. **Tase 4:**   **Variant I**: eneseanalüüs ja vestlus (eneseanalüüsi vorm [SIIN](https://www.eswa.ee/kutse-andmine/hooldustootaja/#1480420766372-270be28e-e54ec25a-3274))  **Variant II**: hindamine toimub kutsekoolis   1. Kutsekomisjon **kinnitab** hindamiskomisjoni tulemused. 2. Kutseeksami tulemustest **teavitab** vastavalt kas ESTA kutsete koordinaator (kirjalikult) või kooli esindaja.  * **Positiivne tulemus**: oled kantud kutseregistrisse [www.kutsekoda.ee](http://www.kutsekoda.ee) * **Negatiivne tulemus**: saad teada koos põhjendusega. Võimalus on tulemus vaidlustada vastavalt kehtivale korrale. Vt kutse andmise kord [SIIN](https://www.eswa.ee/kutse-andmine/hooldustootaja/#1480420766424-228de926-40e2c25a-3274) * Kutsetunnistuste **kehtivus** on kirjas kutse- või kooli lõputunnistusel. See võib olla tähtajatu või tähtajaline. | |
| **Kutsete taastõendamine toimub ainult tähtajaliste kutsete puhul hiljemalt 1.a. jooksul peale eelneva kutsetunnistuse aegumist.** Näide: kui kutsetunnistusele on märgitud kehtivus 01. jaanuar 2021, siis taastõendada saad kuni 01. jaanuar 2022. Vt kodulehelt, millal avatakse vastava kutse taotlemise periood.  Ole teadlik taastõendamise eeltingimustest (koolituse sisust ja vajalikust mahust). | |
| **Tase 3** | Sul on **kehtivust kaotamas** hooldustöötaja tase 3 kutsetunnistus.  Oled läbinud hooldustöötaja kutsestandardile kompetentsidele vastavaid **täienduskoolitus**i mahus vähemalt 78 tundi (3 EKAP) viimase 5.a. jooksul. Täienduskoolitus sisaldab 16 tundi esmaabikoolitust või 6-tundi esmaabi täiendõpet [**kehtiva korra**](https://www.riigiteataja.ee/akt/23105)kohaselt. |
| **Tase 4** | Sul on **kehtivust kaotamas** hooldustöötaja tase 4 kutsetunnistus.  Oled läbinud hooldustöötaja kutsestandardile kompetentsidele vastavaid **täienduskoolitus**i mahus vähemalt 130 tundi (5 EKAP) viimase 5.a. jooksul. Täienduskoolitus sisaldab 16 tundi esmaabikoolitust või 6-tundi esmaabi täiendõpet [**kehtiva korra**](https://www.riigiteataja.ee/akt/23105)kohaselt. |
| **Kutse taotlemise protsess taastõendamisel:** | |
| **Tase 3 ja 4** | Kutse taastõendatakse dokumentide alusel:   1. vormikohane avaldus; 2. koopia isikut tõendavast dokumendist (pass või ID kaart); 3. vormikohane tööalase tegevuse kirjeldus (CV); 4. tööandja soovitus/iseloomustus; 5. varasemat kutsekvalifikatsiooni tõendava dokumendi koopia; 6. täienduskoolitust tõendavad dokumendid; 7. kutse taotlemise eest tasumist tõendava maksekviitungi koopia. |